Midnight Believer

Midnight Believer on yhdysvaltalaisen blueskitaristi ja laulaja B. B. Kingin studioalbumi vuodelta 1978. Levyn on julkaissut ABC Records ja sen ovat tuottaneet Stewart Levine yhtiölle Outside Productions, Inc. sekä kolmikko "Stix" Hooper, Wilton Felder ja Joe Sample yhtiölle Crusaders Productions, Inc. Yhdistyneessä kuningaskunnassa levyn on julkaissut lisenssillä MCA Records.

Äänittäjänä ja miksaajana on toiminut Rik Pekkonen Hollywood Sound Recorders -studiossa Kalifornian Hollywoodissa. Masteroinnin on tehnyt Bernie Grundman A&M-studioilla samalla paikkakunnalla.

Levykannen teon taiteellisena johtajana on ollut Richard Germinaro. Suunnittelusta on vastannut Vartan / Rod Dyer, Inc. Typografian suunnittelu on Vartanin. Kuvituksen on tehnyt Michael Bryan.

Kiitoksissa on mainittu Tom Hooper, Fred Varner, Pam Lobue, Hollywood Soundin henkilökunta sekä ilmapiirin luomisesta Sal of Martoni's.

Kappaleet 

Sivu 1

 When It All Comes Down (I'll Still Be Around) – 4:12
 Midnight Believer – 4:40
 I Just Can’t Leave Your Love Alone – 4:46
 Hold On (I Feel Our Love Is Changing) – 4:11

Sivu 2

 Never Make a Move Too Soon – 5:30
 A World Full of Strangers – 4:21
 Let Me Make You Cry a Little Longer – 5:48

Laulut ovat Joe Samplen ja Will Jenningsin tekemiä lukuun ottamatta kappaletta "Never Make a Move Too Soon", jonka ovat tehneet "Stix" Hooper ja Jennigs. Kappaleiden julkaisijat ovat Rondor Music (London) Ltd. / Carlin Music Corp.

Muusikot 

 B. B. King – soolokitara
 Joe Sample – kosketinsoittimet, jousi- ja puhallinsovitukset
 Wilton Felder – basso (A2, B2), tenorisaksofonisoolo (B1)
 "Stix" Hooper  – rummut, lyömäsoittimet (A1, A2, A4, B3)
 Robert "Pops" Popwell – basso (A1, A3, A4, B1, B3)
 Dean Park – rytmikitara
 Roland Bautista – rytmikitara
 James Gadson – rummut (A3, B1, B2)
 Sid Sharp – jousisektion johto
Puhaltimet:
 Steven Madalo
 Charles B. Findley
 George Bohanon
 Dennis Quitman
 Kurt McGettrick
 Gary Herbig
Puhaltimet kappaleella "I Just Can't Leave Your Love Alone"
 Abe Most
 Dick Cary
 Robert Enevoldsen
 Eddie Miller
Taustalaulajat:
 Julia Waters Tillman
 Maxine Waters Willard
 Luther Waters
 Oren Waters

Robert "Pops" Popwell esiintyy levyllä Crusaders Productionsin suosiollisella luvalla.

Lähteet 

 B. B. King LP Midnight Believer (MCA Records MCL 1802, 1978)

 Vuoden 1978 albumit
 B. B. Kingin albumit